ai4bharat/Pralekha huggingface dataset:
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग ठाकूर आणि क्रीडा राज्यमंत्री निसिथ प्रामाणिक यांनी ऑलिम्पिकसाठी 88 सदस्यांची तुकडी रवाना केली; 135 कोटी भारतीयांच्या शुभेच्छा त्यांच्यापाठीशी असल्याची दिली ग्वाही
इंदिरा गांधी आंतरराष्ट्रीय विमानतळावर 54 खेळाडूंसह 88 सदस्यांचा समावेश असलेल्या भारतीय चमूला आज रात्री औपचारिक निरोप देण्यात आला. केंद्रीय युवक कल्याण आणि क्रीडा मंत्री अनुराग ठाकूर आणि युवक कल्याण आणि क्रीडा राज्यमंत्री निसिथ प्रामणिक यांनी खेळाडूंशी संवाद साधला आणि त्यांना शुभेच्छा दिल्या.
बॅडमिंटन, तिरंदाजी , हॉकी, ज्युडो, जलतरण, भारोत्तोलन , जिम्नॅस्टिक आणि टेबल टेनिस या आठ क्रीडाप्रकारांमधील खेळाडू व सहाय्यक कर्मचारी नवी दिल्लीहून टोक्योला रवाना झाले.
भारतीय ऑलिम्पिक संघटनेचे अध्यक्ष नरिंदर ध्रुव बत्रा; भारतीय ऑलिम्पिक संघटनेचे सरचिटणीस राजीव मेहता आणि भारतीय क्रीडा प्राधिकरणाचे महासंचालक संदीप प्रधान यावेळी उपस्थित होते. खेळाडूंची सुरक्षा सुनिश्चित करण्यासाठी निगेटिव्ह कोविड चाचणी अहवाल असलेल्या मान्यवरांना आणि अधिकाऱ्यांना या कार्यक्रमासाठी प्रवेश देण्यात आला होता. 127 खेळाडू टोकियो ऑलिम्पिकसाठी पात्र ठरले असून आतापर्यंतचे हे सर्वात मोठे खेळाडूंचे पथक आहे.
केंद्रीय युवक कल्याण आणि क्रीडा मंत्री अनुराग ठाकूर म्हणाले, “जेव्हा तुम्ही ऑलिम्पिकमध्ये देशाचे प्रतिनिधित्व करण्यासाठी जाता तेव्हा तो केवळ तुमच्यासाठीच नाही तर संपूर्ण देशासाठी एक महत्त्वाचा क्षण असतो. तुमची शिस्त , निर्धार आणि समर्पणामुळेच हे शक्य झाले आहे आणि म्हणूनच तुम्ही आज इथे टीम इंडियाचे प्रतिनिधित्व करत आहात. मला खात्री आहे की जेव्हा तुम्ही मैदानावर उतराल तेव्हा तुमच्याकडे भरपूर ऊर्जा , निर्धार आणि प्रेरणा असेल. पंतप्रधान मोदींनी म्हटल्याप्रमाणे कृपया खुल्या मनाने जा. 135 कोटी भारतीय , त्यांच्या शुभेच्छा आणि आशीर्वाद तुमच्याबरोबर आहेत. ”
युवक कल्याण आणि क्रीडा राज्यमंत्री निसिथ प्रामाणिक म्हणाले की, “तुमचे आतापर्यंतचे प्रयत्न आणि तयारी याने तुम्हाला हा क्षण दाखवला आहे. टोक्यो ऑलिंपिकच्या जगातील सर्वात मोठ्या क्रीडा मंचावर तुम्ही स्पर्धा करायला उतराल , पंतप्रधान नरेंद्र मोदी यांच्या नेतृत्वात आणि 135 कोटी भारतीय तुम्हाला प्रोत्साहन देत असतील आणि आणि तेथे खेळताना या सर्वांचे आशीर्वाद तुमच्याबरोबर असतील अशी मी तुम्हाला ग्वाही देतो ."
भारतीय ऑलिम्पिक संघटनेचे अध्यक्ष नरिंदर ध्रुव बत्रा आणि सरचिटणीस राजीव मेहता यांनीही यावेळी खेळाडूंना संबोधित केले.
विज्ञान आणि तंत्रज्ञान मंत्रालय
शालेय विद्यार्थ्यांना नवनिर्मितीसाठी प्रोत्साहित करण्याच्या माध्यमातून नवोपक्रम पिरॅमिडचा आधार व्यापक होत आहे
2020-21 वर्षासाठी ऑनलाईन अर्जाची प्रक्रिया 1 जूनपासून सुरु; विद्यार्थी www.inspireawards-dst.gov.in ऑनलाईन पोर्टलवर नवक्लपना दाखल करु शकतात
नवी दिल्ली, 13 सप्टेंबर 2020
लुईस कॅरोलच्या अॅलिसला असे पेय सापडले जे तिला आश्चर्यचकित करणाऱ्या लहान-लहान गोष्टी तयार करते ज्यामुळे तिला तिच्या वंडरलँडमध्ये कोणत्याही आकारात फिरता येते. सर्जनशील मुले त्यांच्या आसपास आणि आजूबाजूच्या समस्यांवरील अभिनव उपाय शोधू शकतात.
सरकारचे प्रयत्न या कल्पनेला चालना देतात आणि दैनंदिन समस्यांचे विज्ञान आणि तंत्रज्ञानावर आधारित निराकरण करण्याठी नावीन्यपूर्ण आधार प्रदान करतात. विज्ञान आणि तंत्रज्ञान विभागाकडून अशा कल्पना मागवल्या जातात आणि गुणवंत कल्पनांना 10,000 रुपयाचे पारितोषक देऊन जिल्हा, राज्य आणि राष्ट्रीय पातळीवरील प्रदर्शनासाठी मार्गदर्शन केले जाते.
‘दी मिलिअन माईण्डस ऑग्मेन्टींग नॅशनल एस्पीरेशन्स अँड नॉलेज’  कार्यक्रमाची सुरुवात विज्ञान आणि तंत्रज्ञान विभागाने 2017 मध्ये नॅशनल इनोव्हेशन फाऊंडेशनच्या भागीदारीने केली. तरुणांच्या कल्पनांच्या सामर्थ्यावर यात भर दिला जातो आणि या कल्पनांचा अभिनव कामासाठी आणि समस्येचे निराकरण करण्यासाठी उपयोग करण्यात येतो.
देशातील 6 लाख शाळांमध्ये विस्तारलेल्या उज्ज्वल मनाची शक्ती वाढविण्याच्या उद्देशाने डीएसटी सरकारी आणि खासगी शाळांमधील विद्यार्थ्यांकडून सामान्य समस्या सोडविण्याची क्षमता असलेल्या मूळ आणि नाविन्यपूर्ण कल्पना मागवते.
2019 मध्ये सर्व राज्ये आणि केंद्रशासित प्रदेशातील 3.8 लाख विद्यार्थ्यांनी आपल्या कल्पना सादर केल्या होत्या, ही संख्या दरवर्षी वाढत आहे. यापैकी काहीजणांना नमुने  विकसित करण्यासाठी 10,000 रुपयांची आर्थिक मदत केली. जिल्हा पातळीवरील आणि राज्य पातळीवरील प्रदर्शन आणि प्रकल्प स्पर्धांमधून यापैकी काहींची राष्ट्रीय पातळीवर निवड झाली.
यावर्षी 2020-21 साठीचे ऑनलाईन अर्ज दाखल करण्यास 1 जून 2020 पासून सुरुवात झाली आहे. कोविड-19 परिस्थितीमुळे विद्यार्थी शाळेत जाऊ शकत नाहीत, हे लक्षात घेऊन विज्ञान आणि तंत्रज्ञान विभागाने www.inspireawards-dst.gov.in या पोर्टलवर ऑनलाईन कल्पना सादर करण्यास सांगितले आहे.
जागतिक नवकल्पना निर्देशांकात भारत वेगाने प्रगती करत असताना, सरकारच्या प्रयत्नांनी त्वरेने आपल्या कल्पनांचा प्रयोग करण्याचे धाडस करणाऱ्या तरूणांमध्ये नवनिर्मितीच्या संस्कृतीला चालना दिली जात आहे. देशाच्या उज्ज्वल भविष्यासाठी असलेल्या स्वप्नांसह ही चळवळ देशाच्या ग्रामीण भागात वेगाने पसरली आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
कौशल्य विकास आणि उद्यमशीलता मंत्रालय
भारतभरात 200 ठिकाणी आज 13 जून रोजी पंतप्रधान राष्ट्रीय शिकाऊ उमेदवारी मेळाव्याचे आयोजन
रोजगाराच्या संधी उपलब्ध करून देण्यासाठी आजच्या मेळाव्यात 36 हून अधिक क्षेत्रांतील 500 पेक्षा जास्त प्रकारच्या विविध व्यवसायांचे चालक आणि एक हजाराहून जास्त कंपन्या सहभागी होणार
नवी दिल्ली 13 जून 2022
देशभरातील युवकांना कॉर्पोरेट विश्वातील प्रत्यक्ष प्रशिक्षणाच्या संधी उपलब्ध करून देणे आणि त्यापुढे जाऊन त्यांना रोजगार मिळविण्याची संधी देणे या उद्देशाने केंद्रीय कौशल्य विकास तसेच उद्योजकता मंत्रालय आता दर महिन्याला पंतप्रधान राष्ट्रीय शिकाऊ उमेदवारी मेळाव्याचे आयोजन करणार आहे. भारतातील 200 हून अधिक ठिकाणी आज 13 जून 2022 रोजी सकाळी 9 ते संध्याकाळी 5 या वेळात या महिन्यातील मेळावा आयोजित करण्यात आला आहे. या मेळाव्यात 36 पेक्षा जास्त क्षेत्रांतील एक हजाराहून अधिक कंपन्या सहभागी होत असून त्यांच्यामार्फत, उमेदवारांना कंपन्यांमध्ये शिकाऊ उमेदवार म्हणून नेमणुकीची संधी उपलब्ध करून दिली जाणार आहे. इयत्ता 5 वी ते 12 वी यापैकी कोणत्याही इयत्तेतून उत्तीर्ण झाल्याचे प्रमाणपत्र, कौशल्य प्रशिक्षण प्रमाणपत्र, आयटीआय पदविका प्रमाणपत्र आणि पदवी प्रमाणपत्र यापैकी कोणतीही पात्रता असलेल्या व्यक्तींना या मेळाव्यात विविध क्षेत्रातील कंपन्यांकडून मुलाखत किंवा रोजगाराच्या संधी मिळविण्यासाठी अर्ज करता येईल. इच्छुक उमेदवारांना वेल्डर, इलेक्ट्रिशियन, हाउसकीपर,ब्युटीशियन, मेकॅनिक या आणि इतर पदांसह 500 हून अधिक प्रकारच्या व्यवसायांतून पर्याय निवडण्याची संधी देण्यात येईल.
मेळावे आयोजित करण्यात आलेल्या शहरांच्या परिसरातील शिकाऊ उमेदवारांची भर्ती करण्यास प्रोत्साहन देणे तसेच कंपन्यांना प्रशिक्षण आणि प्रत्यक्ष कौशल्यसंचांच्या माध्यमातून या उमेदवारांमधील क्षमता ओळखणे तसेच विकसित करणे यात मदत करणे आणि त्यायोगे या कंपन्यांना अधिक मूल्य प्राप्त करून देणे हा या कार्यक्रमाचा मुख्य उद्देश आहे.
या मेळाव्यातून निवड झालेल्या उमेदवारांना प्रशिक्षण संपल्यानंतर राष्ट्रीय व्यावसायिक शिक्षण तसेच प्रशिक्षण मंडळाकडून मान्यता मिळालेले शिकाऊ उमेदवारी प्रमाणपत्र देखील प्रदान करण्यात येईल. या प्रमाणपत्रामुळे शिकाऊ उमेदवारांना उद्योग जगतात अधिकृत ओळख प्राप्त होईल.
पंतप्रधान राष्ट्रीय शिकाऊ उमेदवारी मेळाव्यात सहभागी होणाऱ्या संघटनांना सामायिक मंचावर सक्षम शिकाऊ उमेदवारांना भेटण्याची आणि याच ठिकाणी योग्य उमेदवारांची निवड करण्याची संधी मिळणार आहे. त्याचसोबत, किमान चार कर्मचारी जिथे कार्यरत आहेत अशा लघु उद्योगांना देखील त्यांच्यासाठी शिकाऊ उमेदवार निवडणे शक्य होईल. या संदर्भात क्रेडीट बँक संकल्पना देखील लवकरच प्रत्यक्षात साकार करण्यात येणार आहे, या संकल्पनेनुसार शिकाऊ व्यक्तींनी मिळविलेल्या विविध प्रकारच्या ज्ञान आणि कौशल्यांचा साठा करण्यात येईल जो त्यांना त्यांच्या भविष्यातील शैक्षणिक मार्गात उपयुक्त ठरेल.
पंतप्रधान राष्ट्रीय उमेदवारी मेळाव्याबाबत मत व्यक्त करताना केंद्रीय कौशल्य विकास आणि उद्योजकता मंत्रालयाचे सचिव राजेश अगरवाल म्हणाले की, एप्रिल महिन्यात आयोजित करण्यात आलेल्या मेळाव्यांना मिळालेले यश बघून आम्ही प्रत्येक महिन्यात असे मेळावे आयोजित करण्याचा निर्णय घेतला आहे. कौशल्य विकासासाठीच्या या उपक्रमातून उमेदवार आणि आस्थापना दोघांनाही लाभ होईल अशी आशा आम्हांला वाटते आहे. या मेळाव्यांच्या माध्यमातून उमेदवारांना केवळ प्रत्यक्ष कार्यस्थळावरील अनुभव मिळविता येईल असे नाही तर त्यांना स्थलांतराच्या आव्हानाला स्थानिक पातळीवर योग्य पद्धतीने तोंड देखील देता येईल असे ते पुढे म्हणाले.
रेल्वे मंत्रालय
भारतीय रेल्वे देणार 21 मार्च ते 14 एप्रिल पर्यंतच्या प्रवास कालावधीतील सर्व तिकिटांचा संपूर्ण परतावा
कोविड-19 चा प्रादुर्भाव रोखण्यासाठी 14 एप्रिल 2020 पर्यंत रेल्वेगाड्या आणि तिकीट आरक्षण सुविधा रद्द केल्यामुळे घेतला हा निर्णय
नवी दिल्ली, 28 मार्च 2020
कोविड-19 चा प्रादुर्भाव रोखण्यासाठी 14 एप्रिल 2020 पर्यंत रेल्वेगाड्या आणि तिकीट आरक्षण सुविधा रद्द केल्यामुळे 21 मार्च ते 14 एप्रिल पर्यंतच्या प्रवास कालावधीतील सर्व प्रवाशांनी काढलेल्या सर्व तिकिटांचा संपूर्ण परतावा देण्याचा निर्णय भारतीय रेल्वे मंत्रालयाने घेतला आहे. या सूचना 21 -03 -2020 रोजी जारी केलेल्या परतावा नियमातील सवलतींच्यानुसार आणि त्या व्यतिरिक्त आहेत. परतावा देण्याची प्रक्रिया खालीलप्रमाणे आहे.
1. प्रवासी आरक्षण प्रणाली काउंटर तिकीट:
a) 27 मार्च 2020 पूर्वी तिकिटे रद्द केल्यास प्रवाशाने उर्वरित परतावा रकमेसाठी फॉर्म भरून त्यासोबत प्रवासाचा तपशील आणि तिकीट पावती 21 जून 2020 पर्यंत कोणत्याही विभागीय रेल्वे मुख्यालयातील मुख्य वाणिज्यिक व्यवस्थापक किंवा मुख्य दावे अधिकारी यांच्याकडे सादर करावा. प्रवाशांना यावेळी एक पावती दिली जाईल ज्याद्वारे प्रवाशी अशी तिकिटे रद्द केल्यानंतर कापण्यात आलेल्या शुल्काची भरपाई मिळवण्याच्या सुविधेचा लाभ घेऊ शकतील.
b) 27 मार्च 2020 नंतर तिकिटे रद्द केल्यास- अशाप्रकारे रद्द केलेल्या सर्व तिकिटांवरही संपूर्ण परतावा मिळेल.
2) ई तिकीट:
a) 27 मार्च 2020 पूर्वी तिकिटे रद्द केल्यास- उर्वरित परतावा रक्कम प्रवाशाच्या, त्याने ज्या खात्यातून तिकीट आरक्षित केले होते त्या खात्यात जमा केली जाईल. शिल्लक परतावा प्रदान करण्यासाठी आयआरसीटीसी एक व्यावहारिक यंत्रणा तयार करेल.
b) 27 मार्च 2020 नंतर तिकिटे रद्द केल्यास- अशाप्रकारे रद्द केलेल्या सर्व तिकिटांवरही आधी केलेल्या तरतुदीनुसार संपूर्ण परतावा मिळेल.
U.Ujgare/V.Joshi/P.Kor
(Visitor Counter : 132
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 190.18 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 19.18 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,90,18,53,215
|
|
BALANCE AVAILABLE
|
|
19,18,82,756
केंद्र सरकारने सुमारे 190.18  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
19.18  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
पंतप्रधान कार्यालय
पंतप्रधानांनी, बसव जयंतीनिमित्त जगद्गुरु बसवेश्वरांना केले नमन
पंतप्रधान नरेंद्र मोदी यांनी बसव जयंतीनिमित्त जगद्गुरु बसवेश्वरांना नमन केले आहे.
एका ट्विटमध्ये पंतप्रधान म्हणाले, "बसव जयंतीच्या विशेष प्रसंगी मी जगद्गुरू बसवेश्वरांना नमन करतो. त्यांच्या उदात्त शिकवणींमुळे, विशेषत: सामाजिक सशक्तीकरण, सौहार्द, बंधुता आणि करुणा यामुळे अनेक लोकांना प्रेरणा मिळत राहील."
रेल्वे मंत्रालय
भारतीय रेल्वेने 2023 च्या फेब्रुवारी महिन्यात 124.03 मेट्रिक टन मासिक मालवाहतुकीचा आजवरचा सर्वोत्तम विक्रम प्रस्थापित केला
2022 सालच्या फेब्रुवारी महिन्यातल्या उत्तम मालवाहतुकीपेक्षा यंदा 3.55 % अधिक मालवाहतुकीची नोंदणी
एप्रिल 22 ते फेब्रुवारी 2023 या काळातील एकत्रित मालवाहतूक 1367.49 मेट्रिक टन इतकी
भारतीय रेल्वेने सलग 30 महीने उत्तम मासिक मालवाहतुकीचा केला विक्रम
भारतीय रेल्वेने फेब्रुवारी 2023 महिन्यात मासिक मालवाहतुकीचा आजवरचा सर्वोत्तम विक्रम प्रस्थापित करत 124.03 मेट्रिक टन मालवाहतूक केली आहे. फेब्रुवारी महिन्यातील वाढीव मालवाहतूक 4.26 मेट्रिक टन इतकी आहे. तर 2022 मधील फेब्रुवारीच्या मालवाहतुकीच्या आकडेवारीपेक्षा यात 3.55 टक्क्यांची वाढ झाली आहे. तसेच, सलग 30 महीने मालवाहतुकीत सातत्याने वाढ होण्याचे यशही रेल्वेने संपादन केले आहे.
कोळशाच्या वाहतुकीत, भारतीय रेल्वेने, 3.18 मेट्रिक टन इतकी वाढ नोंदवली आहे. तर त्यापाठोपाठ खते वाहतुकीत 0.94 एमटी, आणि इतर वस्तूंच्या वाहतुकीत, 0.66 एमटी तसेच पीओएल वाहतुकीत 0.28 मेट्रिक टन एमटी आणि कंटेनर वाहतुकीत 0.27 मेट्रिक टन वाढ झाली आहे.
वाहन उद्योगाशी संबंधित मालवाहतुकीत झालेली वाढ हे आर्थिक वर्ष 2022-23 मध्ये मालवाहतूक व्यवसायाचे आणखी एक वैशिष्ट्य आहे. गेल्या वर्षीच्या याच कालावधीत 2966 रेकच्या तुलनेत 2022-23 या आर्थिक वर्षात फेब्रुवारी महिन्यापर्यंत 5015 रेकची मालवाहतूक झाली असून त्यात 69% ची वाढ करण्यात आली आहे.
2021-22 मध्ये 1278.84 मेट्रिक टन वाहतुकीच्या तुलनेत एप्रिल 22 ते फेब्रुवारी 23 पर्यंतची एकत्रित मालवाहतूक 1367.49 मेट्रिक टन इतकी झाली आहे. म्हणजेच या महावाहतुकीत 88.65 मेट्रिक टनांची वाढ झाली असून, गेल्या वर्षीच्या याच कालावधीच्या तुलनेत ही वाढ 6.93% इतकी आहे.
मालवाहतुकीचे अंतर,  देखील 70 अब्ज किमीपासून 73 अब्ज किमी इतके वाढले आहे. यात, 4.28%. ची वाढ झाली आहे. मालवाहतुकीच्या अंतराची वाढ, एप्रिल ते फेब्रुवारी 23 या काळात 82 अब्ज इतकी आहे. आधी ती 74 अब्ज इतकी होती. म्हणजेच, गेल्या वर्षीच्या तुलनेत ही वाढ 10.81 % इतकी आहे.
ऊर्जा आणि कोळसा मंत्रालयांच्या समन्वयातून, ऊर्जा केंद्रांना कोळशाचा पुरवठा वाढवण्यासाठी भारतीय रेल्वेचे सातत्यपूर्ण प्रयत्न हेही फेब्रुवारी महिन्यातील मालवाहतुकीच्या कामगिरीचे प्रमुख वैशिष्ट्य आहे. पॉवर हाऊसेसमध्ये कोळशाची वाहतूक  जानेवारीमध्ये 3.39 मेट्रिक टननी वाढली आहे 45.63 मेट्रिक टन कोळसा पॉवर हाऊसमध्ये हलविण्यात आला, जो गेल्या वर्षी 42.24 मेट्रिक टन होता, म्हणजेच यात 8.02 % ची वाढ नोंदवली गेली आहे. वर्षाच्या पहिल्या अकरा महिन्यांत, भारतीय रेल्वेने 15.44 टक्क्यांपेक्षा पेक्षा जास्त वाढीसह, गेल्या वर्षीच्या याच कालावधीच्या तुलनेत 79.69 MT पेक्षा जास्त कोळसा पॉवर हाऊसपर्यंत पोहोचवला आहे.
वस्तूनिहाय वाढीचे आकडे असे दर्शवतात की भारतीय रेल्वेने जवळपास सर्व वस्तूंच्या विभागांमध्ये वाढ नोंदवली आहे:
|
|
Commodity
|
|
Variation 
|
|
% variation
|
|
Coal
|
|
3.18
|
|
5.70 %
|
|
Fertilizer
|
|
0.94
|
|
25 %
|
|
Balance of Other Goods
|
|
0.66
|
|
6.51 %
|
|
POL
|
|
0.28
|
|
7.77 %
|
|
Container
|
|
0.27
|
|
4.32%
संरक्षण मंत्रालय
स्वर्णिम विजय वर्ष पुणे सोहळा : विजय मशालीचे साळुंखे विहार येथे स्वागत
पुणे , 5 ऑक्टोबर 2021
1971 च्या भारत-पाक युद्धात भारतीय लष्कराच्या गौरवशाली विजयाची 50 वर्षे साजरी करण्यासाठी, पंतप्रधान नरेंद्र मोदींनी चार मुख्य दिशांना विजय मशाली रवाना करुन 16 डिसेंबर 2020 रोजी देशव्यापी सोहळा साजरा करण्यास सुरुवात केली. 01 ऑक्टोबर 2021 रोजी पुण्यात लष्कर आणि नागरिकांनी मशालीचे भव्य स्वागत केले. पुण्यात महिनाभर होत असलेल्या स्वर्णिम विजय वर्ष उत्सव कार्यक्रमांचा भाग म्हणून, विजय मशाल आज साळुंखे विहार येथे नेण्यात आली.
साळुंखे विहार येथे राहणारे मान्यवर आणि 1971 च्या भारत-पाक युद्धातील वीर यावेळी मोठ्या संख्येने उपस्थित होते. लेफ्टनंट जनरल  पंडित बीटी, पीव्हीएसएम वीर चक्र, कर्नल  साळुंखे एस बळवंत , वीर चक्र आणि ब्रिगेडियर  हरोळीकर अरुण यांच्या पत्नी श्रीमती हरोळीकर यांनी मशालीचे स्वागत केले. या कार्यक्रमात अनेक दिग्गज, वीर आणि सेवेतील लष्करी अधिकारी उपस्थित होते. सर्व मान्यवर आणि निवृत्त लष्करी अधिकाऱ्यांनी ही मशाल सन्मानपूर्वक मार्गस्थ केली.
स्टेशन कमांडर, अधिकारी आणि माजी लष्करी अधिकारी, आणि नागरिक या सोहळ्यात सहभागी झाले. सभागृहात आणण्यापूर्वी ही मशाल निवासी भागात फिरवली गेली. रहिवाशांनी त्यावेळी सांस्कृतिक कार्यक्रम आयोजित केले होते. साळुंखे विहार इथे रहिवाशांनी विजयी मशालीचे उत्साहात स्वागत केले. 1971 च्या भारत-पाक युद्धात भारतीय सैन्य आणि त्याच्या ज्येष्ठ दिग्गजांच्या अमूल्य योगदानाबद्दल स्टेशन कमांडर, पुणे मिलिटरी स्टेशन यांनी कृतज्ञता व्यक्त केली.
या वीरांच्या योगदानामुळे त्यावेळी पूर्व पाकिस्तानी सैन्याने शरणागती पत्करली. भारताचा निर्णायक विजय झाला.
M.Iyengar/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 4 जून 2022
राष्ट्रव्यापी कोविड लसीकरण मोहिमेंतर्गत आतापर्यंत 193.96 कोटी लसीच्या मात्रा देण्यात आल्या आहेत.
भारतातील सध्या उपचार घेत असलेल्या सक्रीय रूग्णांची संख्या 22,416 इतकी आहे.
सक्रीय रूग्णसंख्या सध्याच्या घडीला 0.05 टक्के इतकी आहे.
तर कोविडमधून बरे होण्याचा म्हणजेच रिकव्हरी दर 98.73 टक्के इतका आहे.
गेल्या 24 तासांमध्ये, 2,697 रूग्ण कोविडमधून बरे झाले असून बरे झालेल्या एकूण रूग्णांची संख्या आता 4,26,25,454 इतकी झाली आहे.
तर गेल्या 24 तासांमध्ये, देशात 3,962 नवीन रूग्ण नोंदवण्यात आले आहेत.
दैनंदिन पॉझिटिव्हिटी दर 0.89 टक्के
साप्ताहिक पॉझिटिव्हिटी दर 0.77 टक्के
85.22 कोटी एकूण चाचण्या आतापर्यंत करण्यात आल्या असून 4, 45,814 चाचण्या गेल्या 24 तासांमध्ये करण्यात आल्या आहेत.
Jaydevi PS/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
वाणिज्य आणि उदयोग मंत्रालय
औद्योगिक कॉरिडॉर्स
नवी दिल्ली, 20 नोव्हेंबर 2019
भारत सरकारने दिल्ली-मुंबई, बंगलुरु-मुंबई, अमृतसर-कोलकाता, चेन्नई-बंगलुरु आणि पूर्व किनारपट्टी आर्थिक कॉरिडॉर या औद्योगिक कॉरिडॉर्सची उभारणी करण्यास मंजुरी दिली आहे. हे कॉरिडॉर्स राष्ट्रीय औद्योगिक कॉरिडॉर विकास आणि कार्यान्वयन ट्रस्ट उभारण्यात येणार आहेत.
या पाच कॉरिडॉर्ससाठी 31 हजार 516 एकर जमीनीची आवश्यकता आहे. त्यापैकी चित्तूर आणि विशाखापट्टणम येथील 4 हजार 819 एकर जमीनीचे या आधीच अधिग्रहण करण्यात आले आहे.
दिल्ली-मुंबई कॉरिडॉरसाठी स्पेशल पर्पज व्हेहिकल संस्थेची सर्व संबंधित क्षेत्रांसाठी कायदेशीर स्थापना पूर्ण झाली आहे. पाच केंद्रीय स्थळ क्षेत्रात 67 भूखंडाची 479 एकर जमीन विकासासाठी आबंटीत करण्यात आली आहे.
बंगलुरु-मुंबई कॉरिडॉरची दीर्घकालिक योजना बनवण्यात आली आहे आणि धारवाड हे केंद्रीय स्थळ म्हणून विकसन कार्यात प्राथम्याने हाती घेण्यात येणार आहे. महाराष्ट्रातील कॉरिडॉर क्षेत्रात अद्याप राज्य सरकारने केंद्रीय स्थळ निश्चिती केलेली नाही.
ही माहिती वाणिज्य आणि उद्योग मंत्री पियुष गोयल यांनी आज लोकसभेत एका लेखी उत्तरात दिली.
G.Chippalkatti/D.Rane
(Visitor Counter : 91
गृह मंत्रालय
देशभरातल्या दहशतवादी कारवाया, घटनांमध्ये लक्षणीय घट
नवी दिल्ली, 23 जुलै 2019
दि.1 एप्रिल, 2009 ते 30 जून 2019 या दशकामध्ये देशभरामध्ये होत असलेल्या दहशतवादी कारवाया, हल्ले यांच्यामध्ये या आधीच्या दशकाच्या तुलनेत लक्षणीय घट झाली आहे. सरकारनं दहशतवादी कारवाया, हल्ले यांच्याबाबतीत ‘झिरो टॉलरन्स’ म्हणजेच ‘शून्य सहिष्णुता’ धोरण स्वीकारल्यामुळे अशा हिंसक घटना कमी झाल्या आहेत.
दहशतवादी कारवायांच्या विरोधात सुरक्षा दलाकडूनही अतिशय प्रभावी आणि परिणामकारक कारवाई तातडीनं केली जात आहे. दहशतवादी कारवायांना सुरक्षा रक्षकांकडून चोख प्रत्युत्तर दिलं जात आहे. त्याचाही परिणाम होवून गेल्या दशकाच्या तुलनेत हल्ल्यांमध्ये कमालीची घट दिसून येत आहे. गेल्या दशकामध्ये त्यापूर्वीच्या दशकाच्या तुलनेत सीमाप्रदेश वगळता उर्वरित देशांमध्ये होणा-या दहशतवादी कारवाया 70 टक्के कमी झाल्या आहेत. हल्ल्यांची आकडेवारी पाहिली तर 71 वरून ती 21 वर आली आहे. तर जम्मू आणि काश्मीरमधल्या दहशतवादी घटनांमध्ये 86 टक्के घट झाली आहे. गेल्या दशकात 23,290 हल्ले झाले होते. तर या दशकामध्ये 3,187 दहशतवादी घटना झाल्या आहेत.
2018 च्या पहिल्या सहा महिन्यात हल्ल्यांमध्ये 28 टक्के घट झाली आहे. जम्मू आणि काश्मीरमध्ये सुरक्षा दलानं केलेल्या कडक कारवाईमुळे दहशतवादी कारवायांना आळा बसत आहे.
सरकारनं दहशतवादाच्या विरोधात ‘झिरो टॉलरन्स’ धोरणाची अंमलबजावणी सुरू केली आहे. त्याचबरोबर गुप्तचर संस्था आणि सुरक्षा दल यांच्या कार्यात केंद्र आणि राज्य स्तरावर सुसुत्रता आणण्यात आली आहे. त्यामुळं दहशतवाद्यांच्या हालचालींचा बारीक तपशील तातडीनं मिळत आहे आणि त्यांच्यावर लगेच कारवाई करणे शक्य होत आहे.
मल्टी एजन्सी सेंटर  ला अधिक बळकटी दिली आहे आणि सप्ताहातले चोवीस तास गुप्तचर संस्थांकडून येणा-या माहितीवर लक्ष ठेवले जात आहे. यामध्ये केंद्र आणि राज्य सरकारच्या गुप्तचर संस्थाचाही सहभाग आहे.
राष्ट्रीय तपास संस्थेला  दहशतवादाशी संबंधित प्रकरणांचा तपास करण्यासाठी अधिक मजबूत केलं आहे. दहशतवादाच्या प्रकरणांसाठी राज्यांकडून विशेष कार्य दल नियुक्त करण्यात येत आहेत. तसेच गुप्तचर संस्थांकडून येणारी माहिती तातडीनं संबंधित संस्थांना, कार्यालयांना पाठवून दहशतवादी कारवायांचा बीमोड केला जात आहे. या सर्वांचा एकत्रित परिणाम आता दिसून येत असून या दशकामध्ये दहशतवादी कारवाया तुलनेनं लक्षणीय कमी झाल्या आहेत.
अशी माहिती गृह मंत्रालयाचे राज्यमंत्री जी. किशन रेड्डी यांनी आज लोकसभेत एक प्रश्नाच्या लेखी उत्तरामध्ये दिली.
M.Chopade/S.Bedekar/P.Malandkar
(Visitor Counter : 50
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
Delhi-Mumbai, June 20, 2020

पंतप्रधान नरेंद्र मोदी यांनी आज कोविड -19 संकटाची झळ सोसावी लागल्यामुळे मोठ्या संख्येने गावी परत येत असलेल्या स्थलांतरित मजुरांना सक्षम बनवण्यासाठी आणि उपजीविकेच्या संधी उपलब्ध करुन देण्यासाठी ‘गरीब कल्याण रोजगार अभियान’ या नावाने एक व्यापक रोजगार कम-ग्रामीण सार्वजनिक कार्य अभियान सुरु केले. 20 जून  बिहारच्या तेलीहार, ब्लॉक बेलदौर, जिल्हा खगरिया या गावामधून या अभियानाला सुरुवात करण्यात आली. व्हिडिओ कॉन्फरन्सद्वारे 6 सहभागी राज्यांचे मुख्यमंत्री आणि प्रतिनिधी, विविध केंद्रीय मंत्री आणि अन्य या कार्यक्रमात उपस्थित होते.
'प्रधान मंत्री गरीब कल्याण पॅकेज'चा भाग म्हणून केंद्र सरकारने महिला, गरीब जेष्ठ नागरिक आणि शेतकऱ्यांना 1.70 लाख कोटी रुपयांच्या मोफत अन्नधान्य आणि आर्थिक मदत जाहीर केली. या योजनेच्या जलदगती अंमलबजावणीवर केंद्र आणि राज्य सरकार सातत्याने लक्ष ठेवून आहेत. प्रधानमंत्री गरीब कल्याण पॅकेजअंतर्गत 42 कोटीहून अधिक गरीब लोकांना 65,454 कोटी रुपयांचे वित्तीय सहाय्य प्राप्त झाले आहे.
आरोग्य मंत्रालयाची कोविड-19 घडामोडींवरील माहिती:
गेल्या 24 तासात कोविड-19 चे 9,120 रुग्ण बरे झाल्यामुळे आत्तापर्यंत एकूण 2,13,830 रुग्ण बरे झाले आहेत. रुग्ण बरे होण्याचा दर 54.13% पर्यंत पोहोचला आहे.
सध्या संक्रमित रुग्णांची संख्या 1,68,269 असून ते सर्व सक्रिय वैद्यकीय निरीक्षणाखाली आहेत.
शासकीय प्रयोगशाळांची संख्या 715 पर्यंत तर खाजगी प्रयोगशाळांची संख्या 259 पर्यंत वाढली आहे .
वर्गवारी खालीलप्रमाणे:
जलद आरटी पीसीआर आधारित चाचणी प्रयोगशाळा: 543 
ट्रू नॅट आधारित चाचणी प्रयोगशाळा: 356 
सीबीएनएएटी आधारित चाचणी प्रयोगशाळा: 75 
गेल्या 24 तासात 1,89,869 नमुने तपासण्यात आले. त्यामुळे आत्तापर्यंत 66,16,496 नमुने तपासण्यात आले.
कोविड-19शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्या:-
https://www.mohfw.gov.in/ आणि @MOHFW_INDIA.
कोविड-19शी संबंधित तांत्रिक प्रश्न technicalquery.covid19[at]gov[dot]in यावर, तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
इतर अपडेट्स:
महाराष्ट्र अपडेट्स: महाराष्ट्रात शुक्रवार संध्याकाळपर्यंत कोविडचे 3827 नवीन रुग्ण आढळले असून यामुळे राज्यात एकूण रुग्णसंख्या 1,24,331 इतकी झाली आहे. यापैकी 55,651 रुग्ण निरीक्षणाखाली आहेत. मुंबईमध्ये 1269 नवे रुग्ण आढळले असून 114 कोरोना बधितांचा मृत्यू झाला आहे. बृहन्मुंबई महानगरपालिकेने विशेष कोविड-19 रुग्णालय उभे केले आहे. यामध्ये 1 हजार खाटा उपलब्ध असून त्यापैकी 300 आयसीयू खाटा आहेत. भायखळामधील रिचर्डसन व क्रुड्डास येथील आवारात ही सुविधा करण्यात आली आहे. वाढत्या कोरोना रुग्णांच्या देखरेखीसाठी उभारण्यात आलेले हे रुग्णालय या महिना अखेरीस कार्यान्वित होईल.
RT/SP/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कंबोडियाचे राजे नोरोडोम सिहामोनी यांनी पंतप्रधान नरेंद्र मोदी यांची भेट घेतली
दोन्ही देशांमधील दृढ सांस्कृतिक संबंध आणि विकास भागीदारीवरील विचारांची देवाणघेवाण
भारताच्या G-20 अध्यक्षपदाची राजे नोरोडोम सिहामोनी यांनी केली प्रशंसा आणि दिल्या शुभेच्छा
नवी दिल्ली, 30 मे 2023
कंबोडियाचे राजे नोरोडोम सिहामोनी यांनी आज राष्ट्रपती भवनामध्ये पंतप्रधान नरेंद्र मोदी यांची भेट घेतली. कंबोडियाचे राजे सिहामोनी, 29-31 मे 2023 दरम्यान पहिल्यांदाच भारत भेटीसाठी आले आहेत.
पंतप्रधान आणि राजे सिहामोनी यांनी दोन्ही देशांदरम्यानचे सखोल सांस्कृतिक संबंध आणि परस्परांच्या जनतेमधील दृढ संबंध याबाबत चर्चा केली.
कंबोडिया बरोबर क्षमता विकासासह विविध क्षेत्रांमधील भागीदारी मजबूत करण्याच्या भारताच्या संकल्पाची ग्वाही पंतप्रधानांनी दिली. विकास सहकार्यामध्ये भारताने हाती घेतलेल्या उपक्रमांबद्दल राजे सिहामोनी यांनी पंतप्रधानांचे आभार मानले. भारताच्या G-20 अध्यक्षपदाबद्दल त्यांनी प्रशंसा केली आणि शुभेच्छा दिल्या.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी मन की बातसाठी कल्पना आणि सूचना पाठवण्याचे केले आवाहन
पंतप्रधान नरेंद्र मोदी यांनी, 31 जुलै 2022 रोजी सकाळी 11 वाजता प्रसारित होणाऱ्या 'मन की बात'च्या आगामी भागासाठी कल्पना आणि सूचना पाठवण्याचे आवाहन नागरिकांना केले आहे. मायगव्ह, नमो ऍपवर कल्पना आणि सूचना सामायिक करता येतील किंवा तुमचा संदेश 1800-11-7800 वर देखील ध्वनिमुद्रित करू शकता.
मायगव्ह वर आवाहन सामायिक करताना पंतप्रधानांनी ट्विट संदेशात म्हटले आहे,
"31 तारखेला प्रसारित होणाऱ्या या महिन्याच्या #MannKiBaat साठी तुमच्याकडे काही कल्पना, सूचना आहेत का? मी त्या जाणून घेण्यासाठी उत्सुक आहे... मायगव्ह, नमो ऍपवर त्या सामायिक करा. तुमचा संदेश 1800-11-7800 वर देखील ध्वनिमुद्रित करू शकता.
https://www.mygov.in/group-issue/inviting-ideas-mann-ki-baat-prime-minister-narendra-modi-31st-july-2022/?/target=inapp&type=group_issue&nid=332891